Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden kauttakulkujärjestelmän käyttöönotosta vuodeksi 2004 /* SEK/2003/0549 lopull. - COD 2001/0310 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden kauttakulkujärjestelmän käyttöönotosta vuodeksi 2004 2001/0310 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden kauttakulkujärjestelmän käyttöönotosta vuodeksi 2004 1. Asian tausta (1) Komissio toimitti neuvostolle 21. joulukuuta 2001 ehdotuksen Euroopan parlamentin ja neuvoston asetukseksi Itävallan kautta kulkeviin raskaisiin tavarankuljetusajoneuvoihin sovellettavan ekopistejärjestelmän käyttöönotosta vuodeksi 2004 [1]. [1] KOM (2001)807 lopullinen, 20.12.2001 (EYVL C 103 E, 30.4.2002, s. 230). (2) Euroopan talous- ja sosiaalikomitea piti 30. toukokuuta 2002 antamassaan lausunnossa komission ehdotusta kyseenalaisena siitä syystä, että sen jäsenten enemmistö piti ehdotusta väliaikaisena ratkaisuna, jota sovelletaan ainoastaan yhden vuoden ajan [2]. [2] EYVL C 221, 17.9.2002, s. 84. (3) Euroopan parlamentti antoi ensimmäisessä käsittelyssä 12. helmikuuta 2003 lausuntonsa [3] komission ehdotuksesta ja teki siihen 15 tarkistusta. Komissio on päättänyt hyväksyä tarkistuksista viisi, joista kolme hyväksytään tarvittaessa sillä edellytyksellä, että tekstiin tehdään toimituksellisia muutoksia (tarkistukset 1, 11 ja 12), yksi periaatteessa (tarkistus 5) ja yksi osittain (tarkistus 15). [3] PE-TC1-COD(2001)0310; EYVL C [....]. (4) Neuvosto vahvisti virallisesti 28. maaliskuuta 2003 yhteisen kannan, jota kommentoidaan tässä asiakirjassa. 2. Komission ehdotuksen tavoite Ehdotuksen tavoitteena on jatkaa ekopistejärjestelmän voimassaoloa väliaikaisena ratkaisuna odotettaessa infrastruktuurin käyttömaksuja koskevan puite-ehdotuksen antamista. Jos infrastruktuurin käyttömaksuja koskevaa puite-ehdotusta ei anneta, ekopistejärjestelmää koskevat säännökset jäävät voimaan yhden ylimääräiseksi vuodeksi ajaksi ja tarvittaessa vielä enintään kahdeksi lisävuodeksi (1+1+1). Itävallan kautta kulkeviin raskaisiin tavarankuljetusajoneuvoihin sovellettavan ekopistejärjestelmän käyttöönottoa vuodeksi 2004 koskevan komission ehdotuksen keskeiset tekijät ovat seuraavat: * Ehdotuksella poistetaan 108 prosentin lauseke, jolla rajoitetaan kauttakulkumatkojen määrä vuosittain enintään 108 prosenttiin vuonna 1991 suoritetuista kauttakulkumatkoista. * Ehdotuksessa säädetään, että sen soveltamisalaan kuuluu koko Itävallan alue. * Ehdotuksessa edellytetään, että kaikkien 15 jäsenvaltion ekopisteiden määrä säilytetään vuoden 2003 vakiotasolla. Näin ollen yhteisön liikenteenharjoittajien käytettävissä olevien ekopisteiden määrä ei vähenisi. 3. Lausunto yhteisestä kannasta 3.1. Keskeinen näkökohta On syytä mainita, että Euroopan parlamentilla ja neuvostolla on hyvin erilaiset näkemykset ehdotetusta järjestelmästä, jota on määrä soveltaa nykyisen ekopistejärjestelmän voimassaolon päätyttyä 31. joulukuuta 2003. Kyseiset toimielimet ovat yhtä mieltä järjestelmän kestosta (enintään kolme vuotta) ja 108 prosentin lausekkeen poistamisesta. Neuvosto on vahvistanut määräenemmistöllä yhteisen kannan, jossa säädetään seuraavista toimenpiteistä: * Vähiten saastuttavat tavarankuljetusajoneuvot (EURO 4) jätetään uuden järjestelmän ulkopuolelle, ja vastaavasti ekopisteiden määrää vähennetään asteittain (40 % vuonna 2004, ylimmillään 40 % ja alimmillaan 39 % - 38 % vuonna 2005 sekä ylimmillään 40 % alimmillaan 38 % - 34,9 % vuonna 2006) sillä edellytyksellä, että EURO 4 -tavarankuljetusajoneuvojen todellinen liikennöinti lisääntyy. * Eniten saastuttavien tavarankuljetusajoneuvojen (EURO 0) kauttakulku Itävallan läpi kielletään kokonaan vuodesta 2004, mutta Kreikalle ja Portugalille myönnetään poikkeus vuoteen 2006. * Yhteisön varastossa olevat ekopisteet jaetaan uudelleen painotettuina käyttäen asetuksen (EY) N:o 3298/94 [4] 8 artiklassa säädettyjen kriteerien lisäksi uusia kriteerejä, jotka ovat seuraavat: jäsenvaltioille myönnettyjen ekopisteiden todellinen käyttö sekä Itävallan kautta Hörbranzin käytävää [5] käyttäen kulkevien tavarankuljettajien erityistarpeet. [4] Komission asetus (EY) N:o 3298/94, annettu 21. joulukuuta 1994, Norjan, Itävallan, Suomen ja Ruotsin liittymisasiakirjan pöytäkirjassa N:o 9 olevassa 11 artiklassa Itävallan kautta kulkeville raskaille tavarankuljetusajoneuvoille vahvistettuun kauttakulkuoikeusjärjestelmään (ekopistejärjestelmään) liittyviä menettelyjä koskevista yksityiskohtaisista säännöistä (EYVL L 341, 30.12.1994, s. 20). Asetus sellaisena kuin se on viimeksi muutettuna neuvoston asetuksella (EY) N:o 2012/2000 (EYVL L 241, 26.9.2000, s. 18). [5] Hörbranzin käytävä on 17 kilometrin pituinen reitti, joka on puoliksi tietä ja puoliksi tunnelia ja joka yhdistää Lindaun Saksassa St Margretheniin Sveitsissä. Komissio toteaa, että yhteinen kantaa eroaa huomattavasti komission alkuperäisestä ehdotuksesta. On kuitenkin syytä tuoda esille yhteisen kannan osalta seuraavat seikat: * Se mahdollistaa lainsäädäntöprosessin etenemisen, mikä on tärkeää siksi, että ilman uutta säädöstä ekopistejärjestelmän voimassaolo päättyy 31. joulukuuta 2003. * Siinä säädetään aikarajoituksesta (enintään kolme vuotta), joka vastaa valtioiden ja hallitusten päämiesten Kööpenhaminassa pidetyn Eurooppa-neuvoston päätelmissä vahvistamia suosituksia. * Siinä otetaan huomioon ympäristönäkökohdat. Siinä on kielletty EURO 0 -standardin mukaiset ajoneuvot miltei kokonaan ja siinä säädetään erittäin tehokkaista kannustimista EURO 4 -standardin mukaisten ajoneuvojen käyttämiseksi. 3.2. Euroopan parlamentin ensimmäisessä käsittelyssä ehdottamat tarkistukset Komissio on päättänyt hyväksyä Euroopan parlamentin ehdottamista 15 tarkistuksesta viisi, joista kolme hyväksytään tarvittaessa sillä edellytyksellä, että tekstiin tehdään toimituksellisia muutoksia (tarkistukset 1, 11 ja 12), yksi periaatteessa (tarkistus 5) ja yksi osittain (tarkistus 15). Nämä tarkistukset liittyvät lähinnä terminologiaan tai haavoittuvia alueita koskeviin säännöksiin. On kuitenkin syytä mainita, että neuvosto vahvisti yhteisen kannan niin pian Euroopan parlamentin ensimmäisen käsittelyn jälkeen, ettei komissiolla ollut mahdollisuutta antaa muutettua ehdotusta, mutta komissio puolsi kuitenkin tarkistuksia suullisesti neuvostossa. Lisäksi Euroopan parlamentin ensimmäisessä käsittelyssä antama lausunto poikkeaa huomattavasti komission ehdotuksesta ja neuvoston yhteisestä kannasta. Euroopan parlamentti ehdottaa Itävallan kautta kulkeviin raskaisiin tavarankuljetusajoneuvoihin sovellettavaa pistejärjestelmää, jonka keskeiset näkökohdat ovat seuraavat: * Asetuksen soveltamisala rajoitetaan koskemaan Itävallan Alppeja ja erityisesti Brennerin, Tauernin ja Pyhrnin alueita. * Kiintiöjärjestelmää koskevat säännökset riippuvat ajoneuvoluokasta ja perustuvat vuoden 2002 ekopistekiintiöihin: - Vuonna 2004 kiintiötä sovelletaan standardien EURO 0, 1 ja 2 mukaisiin tavarankuljetusajoneuvoihin ja standardin EURO 3 mukaisten ajoneuvojen liikkumista ei rajoiteta. - Vuosina 2005 ja 2006 standardien EURO 0 ja 1 mukaisten tavarankuljetusajoneuvojen kauttakulku on kielletty ja kiintiötä sovelletaan standardin EURO 2 mukaisiin tavarankuljetusajoneuvoihin, mutta standardien EURO 3 ja EURO 4 mukaisten tavarankuljetusajoneuvojen liikkumista ei rajoiteta. * Asetuksen soveltamisala laajennetaan koskemaan Euroopan unionin ehdokasmaita. Ainoat yhtymäkohdat parlamentin ehdottamien tarkistusten ja komission ja neuvoston ehdottamien säännösten välillä ovat järjestelmän enimmäiskesto (vuoteen 2006) ja 108 prosentin lausekkeen poistaminen Neuvosto on hylännyt kaikki Euroopan parlamentin ehdottamat tarkistukset. 3.3. Muut huomioon otettavat seikat Yhteisen kannan tekstissä on nykyisessä muodossaan se toimituksellinen ongelma, että johdanto-osan kappaleissa ei esitetä perusteluja artiklaosan säännöksille. Tähän seikkaan on siis syytä kiinnittää erityistä huomiota annettavan asetuksen lopullisessa versiossa. 4. Päätelmä Komissio haluaa korostaa - kuten se on jo tuonut esille neuvostossa- sitä, että yhteisen kannan teksti eroaa merkittävästi Euroopan parlamentin lausunnosta. Tällaisessa tilanteessa on tarpeen panostaa voimakkaasti siihen, että asiassa päästään lopulliseen yhteisymmärrykseen. Perustamissopimuksen nojalla komissiolle on määrätty yhteispäätösmenettelyyn liittyviä tehtäviä, joiden suorittamiseksi komissio jatkaa työtä, jotta voidaan saavuttaa sellainen yhteisymmärrys, joka kunnioittaa tavaroiden vapaan liikkuvuuden periaatetta yhtenäismarkkinoilla ja edistää samalla kestävää kehitystä Euroopan unionissa. Komissio vetoaa jäsenvaltioihin ja toimielimiin, jotta menettelyn aikana päästäisiin yhteisymmärrykseen, joka tyydyttää suurinta osaa osapuolista, joita asia koskee.